**Сіздің сеніміңіздің құны қандай?**

**екіншісі**

***«Бұдан кейін Иса халықтың бәріне арнап мынаны айтты:***

***— Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге күн сайын дайын болып Менің жолыммен жүрсін!»***

***(Лұқа 9:23)***

 Абдул Рахман ақыры Ұлыбританиядан баспана табады, бірақ егер халықаралық наразылық болмағанда, ол жай ғана аты-жөні белгісіз құрбандардың бірі болар еді. Мәсіхшілікті қабылдаған көптеген белгісіз адамдардың өмірі әдетте жаман аяқталады.

 Бірде белгілі мәсіхшілік Trans World Radio радиостанцисының араб тіліне аударылған бағдарламасына бір адам хат жолдайды. Радиоға хат жолдаған тыңдаушы өзінің Иса Мәсіхке Иеміз және Құтқарушы ретінде сеніп, тәубе еткенін айтады. Бірнеше айдан кейін сол радиодағы жүргізуші тыңдаушы тұратын қалада саяхаттап жүргенде, жергілікті адамдардан бұл адамды қайдан табуға болатынын сұрайды. Сол кезде сол адамның көршісі: «Мен оның қайда екен білемін! Сізді сол жерге апара аламын», - деп жауап береді. Сөйтіп, көршісі радио бағдарлама жүргізушіні әлгі іздеп жүрген адамның үйіне емес, жергілікті зиратқа апарады. «Ол осы жерде, Иса Мәсіхті қабылдаған адамдар әдетте өз өмірін осы жерде аяқтайды» - деп түсіндіреді ол.

 Шариғатқа негізделген заңдарда ешқандай мейірімділік, жанашырлық жоқ, ондағы заңдар тек абсолютті және бұлжытпай орындауды талап етеді. Басқа дінді қабылдағандарға ғана емес, оның талаптарын толығымен орындамағандарға да өте қатал жаза беріледі.

Рахман итальяндық бір газетке: «Мен өзімнің жасаған таңдауымнан бас тартпаймын. Егер сол үшін өлуім керек болса, өлуге дайынмын» деп айтқан екен. Рахман Исаның: «Маған еріп шәкіртім болғысы келген әркім өз еркі бойынша өмір сүруін қойсын, әрі айқышын арқалаған кісідей азапты өлімге күн сайын дайын болып Менің жолыммен жүрсін!» деген сөздерін нық ұстанды (Лұқа 9:23). Шынында да, бұл бүгінгі күні де шындық.